Usmoni Zunnurayn jome masjidi. Usmoni Zunnurayn jome masjidi – Oʻzbekiston Respublikasi Musulmonlar idorasi tasarrufidagi jome masjid boʻlib, Toshkent viloyati, Yangiyoʻl tumanida joylashgan boʻlib, tumanning masjid va madrasalar tarkibiga kiradi. Joylashuvi va faoliyati. Usmoni Zunnurayn jome masjidi Toshkent viloyati hududidagi Yangiyoʻl tumani, Xalobod qishloq fuqarolar yigʻiniga qarashli boʻlgan Oq oltin mahalla fuqarolar yigʻini 73-uyda joylashgan. Mazkur masjidning bosh imom-xatibi Mansur domla Xoliqov hisoblanadi. Tuman hokimligi tomonidan jome masjid uchun 0.70 gektar joyda 900 kishiga yaqin boʻlgan namozxonlarga moʻljallangan bino, xonaqoh, tahoratxona, avtoturargoh, ziyoratchilar uchun maxsus alohida xonalar barpo etilgan. Mazkur masjidga Xalqobod qishloq fuqarolar yigʻini, Niyozov koʻchasi, Oq oltin mahalla fuqarolar yigʻini, Nafosat qishloq fuqarolar yigʻini, Sixatgoh mahalla fuqarolar yigʻini, Navroʻz mahalla fuqarolar yigʻini, Muallimlar mahalla fuqarolar yigʻini, Konchi mahalla fuqarolar yigʻini, Iyazbogʻish mahalla fuqarolar yigʻini, Jiydazormahalla fuqarolar yigʻini, I. Nazimov mahalla fuqarolar yigʻini, Qunduzak mahalla fuqarolar yigʻini, Qora bogʻ mahalla fuqarolar yigʻini, Nozim mahalla fuqarolar yigʻinida yashovchilar tashrif buyurishadi. Tarixi. Usmoni Zunnurayn jome masjidi Oʻzbekiston Respublikasi Adliya vazirligi Toshkent viloyat adliya boshqarmasi tomonidan 1998-yil 13-sentabr kuni roʻyxatdan oʻtkazlib, uning ustavi Toshkent viloyat adliya boshqarmasidan qabul qilingan. Mazkur jome masjidga mahalliy aholining talab va takliflariga binoan – „Usmoni Zunnurayn“ deya nomlangan. Masjid binosi mahalliy aholi vakillari, homiylar tomonidan qayta taʼmirlangan.